Der er mulighed for at bruge weekendens sidste dag ved stranden. Fine temperaturer kommer til at ramme nordjyderne, når de står op søndag morgen. Søndagen kommer til at starte skyfrit og stort set uden vind. Op ad dagen vil der dog trække skyer indeover landet, men det er ikke nogle skyer, der skulle give regn. Temperaturen kan nogle steder komme helt op omkring 22 grader. Mandag begynder det dog at blive gråt og kedeligt igen. Mørke skyer vil trække indover Nordjylland, og de har en hel del regn med sig. Allerede tirsdag skulle det dog igen begynde at klare op, og midt på skulle der gerne være nogenlunde lunt dansk sommervejr igen.

Opsummering:
Fint, dansk sommervejr finder vejen til nordjyderne søndag, inden det bliver mere gråt og kedeligt på mandag.